open-index/open-wikipedia-markdown huggingface dataset:
קרחון דרווין (אנטארקטיקה)

**קרחון דרווין** (באנגלית: **Darwin Glacier**) הוא קרחון גדול הזורם ממישור הקוטב לכיוון מזרח, בין הרי דרווין, והרי קוק לתוך מדף הקרח רוס שבאנטארקטיקה.

מצוקי רוברסטון הם סדרה של מצוקים, בצידו הדרומי של קרחון דרווין, בין קרחון אלי וקרחון גוסיראן.

## היסטוריה
### גילוי ומיפוי הקרחון

חלקו התחתון של הקרחון מופה על ידי משלחת דיסקברי (שחקרה את אנטארקטיקה בין השנים 1901–1904). הקרחון כולו מופה על ידי המשלחות הניו זילנדיות של המשלחת הטראנס-אנטארקטית של חבר העמים הבריטי (שחקרה את אנטארקטיקה בין השנים 1956–1958).

### מקור השם

הקרחון, כמו גם הרי דרווין נקרים על שם לנרד דרווין, אשר כיהן כמזכיר של כבוד של החברה הגיאוגרפית המלכותית.

## לקריאה נוספת

• Ute Christina Herzfeld **[https://books.google.co.il/books?id=5TsW5lmjJf4C&pg=PA219&lpg=PA219&dq=%27Darwin%20Glacier%27&source=bl&ots=m4dKofAxVO&sig=oBTmz1zm0Vadsh5wyAoq8sBgI6I&hl=en&sa=X&ved=0ahUKEwiHyYLk_OTZAhUM66QKHWtGBec4ChDoAQgxMAM#v=onepage&q=%22Darwin%20Glacier%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 219, P 244

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA180&lpg=PA180&dq=%22Blackwall+Glacier%22&source=bl&ots=PEmilYyj1D&sig=CIxptqhTTGBQU2pvFUWJkYoxNT8&hl=en&sa=X&ved=0ahUKEwiw4uffytjZAhUnIsAKHURpAHsQ6AEIOTAE#v=onepage&q=%22Blackwall%20Glacier%22&f=false The Transantarctic Mountains: Rocks, Ice, Meteorites and Water]**, P 297, P 663

## קישורים חיצוניים

* קרחון דרווין באתר הסקר הגאולוגי של ארצות הברית
* קרחון דרווין באתר מרכז המידע האנטארקטי של ממשלת אוסטרליה
* קרחון דרווין באתר גאזט SCAR של ממשלת אוסטרליה
* תחזית מזג אוויר עדכנית לקרחון דרווין
* הנוף הנשקף מקרחון דרווין באתר אוניברסיטת פנסילבניה
* תצלום מטוס הרקולס נוחת על קרחון דרווין, ותצלום של מחנה מחקר על קרחון דרווין באתר הגאזט האנטארקטי של ממשלת ניו זילנד

## הערות שוליים

דרווין
דרווין
קטגוריה:ערכים עם קואורדינטות
רכס באקנל

**רכס באקנל** (באנגלית: **Bucknell Ridge**) הוא רכס הררי מעל מפלי הקרח קרנפילד שבאנטארקטיקה. הרכס משתרע לכיוון מערב - מזרח, בצידו הדרומי של קרחון דרווין, בסמוך לשפך הקרחון.

## היסטוריה
הרכס מופה לראשונה על ידי משלחת המחקר דרווין, שהייתה חלק מהמשלחת הטראנס-אנטארקטית של חבר העמים הבריטי (אשר חקרה את אנטארקטיקה בין השנים 1956- 1958).

הרכס נקרא על שם אי. אס. באקנל (E.S. Bucknell), אחד מחברי משלחת המחקר דרווין.

## קישורים חיצוניים
* רכס באנקל באתר הסקר הגאולוגי של ארצות הברית
* רכס באקנל באתר הגאזט האנטארקטי של ממשלת אוסטרליה
* רכס באקנל באתר גאזט SCAR של ממשלת אוסטרליה

## הערות שוליים

באקנל
קטגוריה:ערכים עם קואורדינטות
מכל לחץ

250px|לא ממוסגר|שמאל
**מְכָל לַחַץ** הוא מכל שנועד להכיל בתוכו גזים או נוזלים בלחץ הגבוה מלחץ הסביבה.

מכלי לחץ משמשים במכליות להובלת גזים כגון גז בישול או נוזלים כמו סולר. מטפים לכיבוי אש, משתמשים במכל לחץ לאחסון חומרים נוגדי אש שניתן לשחרר בעזרת ידית דמוית הדק. מכלי לחץ המכילים גז בישול, משמשים לצורך הפעלת כיריים, תנורי גז או גזייות. מכלי לחץ משמשים גם בתחום הרפואה.

## בטיחות ותקינות
בעת תכנון מכל לחץ נלקחים בחשבון פרמטרים רבים שמטרתם שמירה על בטיחות ותקינות. פרמטרים כמו עובי הדופן, קוטר המכל ואורכו קובעים את עמידות המכל ללחצים. במרבית המדינות, מכלי לחץ מגודל מסוים נדרשים לעמוד בתקני בטיחות. מכלי לחץ מיוצרים על פי תקנים בינלאומיים. התקנים המובילים לייצור מכלי לחץ הם התקן האמריקאי ASME-חלק 8 וכן התקן הגרמני-AD 2000. לאחר תכנון מכלי לחץ נדרש אישור של מהנדס מוסמך, אשר בודק לאחר הייצור את תקינות המכל וריתוכיו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טכנולוגיה
לחץ
קטגוריה:לחץ
Sportbox.ru

**Sportbox.ru** (ברוסית: **Спортбокс.ру**) הוא פורטל ספורט המהווה חלק מהחזקות ערוץ "Match TV!". האתר החל את דרכו ב-18 במאי 2007 כפורטל האינטרנט של ערוץ הטלוויזיה "ספורט".

זהו אחד מאתרי הספורט המובילים ברוסיה ובמדינות הדוברות רוסית. האתר נהנה מתעבורה קבועה של 6 מיליון אנשים שנכנסים לאתר מדי חודש. האתר משווק את עצמו כמפיק תוכן ספורט והוא משתף פעולה עם מועדוני ספורט ופדרציות לצורך ארגון שידורים ישירים של תחרויות ספורט.

Sportbox.ru — הוא פורטל הספורט הראשון ברוסיה שנשא זכויות שידור לשידורים חיים של אירועי ספורט.

בינואר 2010 VGTRK תבעה את חברת SUP, שמפעילה את אתר Championat.ru. לדבריה החברה העתיקה תכנים מתוך פורטל Sportbox.ru ומאתר ערוץ רוסיה-2. סכום התביעה עמד על 15 מיליון רובלים.

## קישורים חיצוניים
* 

## הערות שוליים

קטגוריה:גזפרום מדיה
קטגוריה:VGTRK
קטגוריה:אתרי אינטרנט שהושקו ב-2007
קטגוריה:אתרי אינטרנט ברוסית
קטגוריה:פורטלים רוסיים
פולקסווגן L80

**פולקסווגן L80** (בגרמנית: **Volkswagen L80**) היא משאית קלה מתוצרת חטיבת הרכבים המסחריים של פולקסווגן (באנגלית: VWCV) Volkswagen Commercial Vehicles) (אנ'), בגרמנית: Volkswagen Nutzfahrzeuge) בשותפות עם **פולקסווגן ברזיל** (Volkswagen of Brazil) הקרויה (**Volkswagen Truck & Bus GmbH** )  חברות בת של קונצרן הרכב הגרמני **[[פולקסווגן]]** אשר יוצרה בין השנים 1994–2000.

דגם ה"פולקסווגן L80" יוצר עבור השוק האירופי והנוע במנוע דיזל MWM  בנפח 4.3 ליטרים שהפיק 138 כוחות סוס.

גודל הצמיגים  בדגמי "פולקסווגן L80" תוכנן תוכנן  לעמוד בתקינה הגרמנית לאותו זמן, בגודל 17.5x215/75.

בשנת 2000 הופסקו מכירות הדגם באירופה עקב תקנות פליטה פחמן דו-חמצני אירופאיות מחמירות.

## תצורות
* ארגז מטען פתוח
* ארגז מטען סגור

## ראו גם
* פולקסווגן
* פולקסווגן Delivery

## לקריאה נוספת
*  "פולקסווגן L80" - תמונות

## קישורים חיצוניים

* 
* 

## הערות שוליים

קטגוריה:כלי רכב שהושקו ב-1994
קטגוריה:משאיות
L80
קטגוריה:כלי רכב גרמניים
חדר עם נוף (סרט, 2007)

**חדר עם נוף** (באנגלית: **A Room with a View**) הוא סרט טלוויזיה עיבוד לרומן "חדר עם נוף" מאת א.מ. פורסטר לפי תסריט של אנדרו דייוויס. ב-2006 הוכרז על הפקת הסרט, ובקיץ 2007 הוא צולם. הסרט שודר לראשונה ב-4 בנובמבר 2007 ברשת ITV.

לורה מקי, מנהלת מחלקת הדרמה של ITV, אמרה על עיבוד זה שהוא "לוכד את רוח הרומן הבלתי נשכח של פורסטר, אבל גם מעביר אותו לקהל המודרני באופן רענן ומרתק".

זו הפעם הראשונה שהשחקנים טימותי ורייף ספול, שהם אב ובן, שיחקו ביחד.

## תקציר העלילה
"חדר עם נוף" מספר את סיפורה של לוסי האניצ'רץ', צעירה אנגלייה שבשנת 1912 היא מטיילת באיטליה יחד עם דודניתה, שארלוט בארטלט. בהיותן שם הם פוגשות שורה של דמויות מעניינות, בהן הסופרת אלינור לאביש, התייר מר אמרסון ובנו ג'ורג'.

בפירנצה ג'ורג' מתאהב בלוסי, אבל שארלוט לוקחת משם את בת חסותה. רק כאשר הם חוזרים לאנגליה, לוסי פוגשת שוב את ג'ורג'. אבל הפעם לוסי כבר מאורסת לססיל וייז.

בעוד שהרומן מסתיים כשלוסי וג'ורג' מתחתנים ובירח הדבש הם חוזרים ל"חדר עם הנוף" שם נפגשו, בעיבוד זה הסוף שונה. מסופר שג'ורג' נהרג במלחמת העולם הראשונה, ולוסי חוזרת לאותו חדר בפירנצה ב-1922, שם נרמז על ראשיתו של רומן חדש בינה לבין גבר איטלקי.

## צוות השחקנים
* איליין קסידי – לוסי האניצ'רץ'
* רייף ספול – ג'ורג' אמרסון
* לורנס פוקס – ססיל וייז
* טימותי ספול – מר אמרסון, אביו של ג'ורג'
* טימותי וסט – מר איגר
* שינייד קיוזאק – מיס לאביש
* אליזבת' מק'גוברן – גברת האניצ'רץ'
* מארק ויליאמס – מר ביב
* סופי תומפסון – שארלוט ברטלט
* טום סטיוארט – פרדי האניצ'רץ'

## הפקה
גבריאל יארד הלחין את הפסקול המקורי של הסרט. בנוסף מושמעת בסרט היצירה "Entree en Foret" שכתב עבור הסרט "Island For Pachyderms".

## קישורים חיצוניים

## הערות שוליים

קטגוריה:סרטי טלוויזיה בריטיים
קטגוריה:סרטים לפי ספרי א.מ. פורסטר
קטגוריה:סרטי 2007
סופיה שרלוטה מברנדנבורג-ביירוית

**סופיה שרלוטה מברנדנבורג-ביירוית** (; 27 ביולי 1713 – 2 במרץ 1747), הייתה בתו של גאורג פרידריך קרל, מרקיז ברנדנבורג-ביירוית ואשתו של ארנסט אוגוסט הראשון, דוכס סקסוניה-ויימאר-אייזנך.

## ביוגרפיה
סופיה שרלוטה נולדה ב-27 ביולי 1713 בוופרלינגן שהשתייכה למרקיזות ברנדנבורג-ביירוית, לגאורג פרידריך קרל, מרקיז ברנדנבורג-ביירוית ולדורותיאה, נסיכת שלזוויג-הולשטיין-זונדרבורג-בק, בתם של פרידריך לודוויג, דוכס שלזוויג-הולשטיין-זונדרבורג-בק ולואיזה שרלוטה, דוכסית שלזוויג-הולשטיין-זונדרבורג-אוגוסטנבורג. בשנת 1716 הורשעה אמה בניאוף ונכלאה, ומאז סופיה שרלוטה לא פגשה אותה שוב.

ב-7 באפריל 1734 התחתנה סופיה שרלוטה עם ארנסט אוגוסט, נסיך סקסוניה-ויימאר-אייזנך, ממנו היו לה 4 ילדים. בשנת 1748 מת חמיה יוהאן ארנסט השלישי, דוכס סקסוניה-ויימאר, ובעלה ארנסט אוגוסט עלה לשלטון במקומו. אולם בפועל שלט דודו וילהלם ארנסט, דוכס סקסוניה-ויימאר, ורק לאחר מותו בשנת 1728 תפס ארנסט אוגוסט את השלטון. בשנת 1741 מת וילהלם היינריך, דוכס סקסוניה-אייזנך ללא ילדים, ומשום כך ירש אותו ארנסט אוגוסט שהיה קרובו. ארנסט אוגוסט ומשפחתו עברו להתגורר באייזנך, מכיוון שהיה סמוך לה יער שהתאים מאוד לצורך ציד, והשאירו את בנם ארנסט אוגוסט תחת חסותו של ההוף-מרשל בויימאר. ב-2 במרץ 1747 מתה סופיה שרלוטה באילמנאו, והיא בת 34 שנים בלבד.

## משפחתה
ב-7 באפריל 1734 התחתנה סופיה שרלוטה עם ארנסט אוגוסט הראשון, דוכס סקסוניה-ויימאר-אייזנך, ממנו היו לה 4 ילדים:
* קרל אוגוסט אויגן (1735–1736)
* ארנסט אוגוסט השני, דוכס סקסוניה-ויימאר-אייזנך (1737–1758).
* ארנסטינה, נסיכת סקסוניה-ויימאר (1740–1786)
* ארנסט אדולף פליקס (1741)

## אילן יוחסין

## קישורים חיצוניים

* גנאלוגיה של בית הוהנצולרן
* 

קטגוריה:ילידות 1713
קטגוריה:נסיכות גרמניות
קטגוריה:בית הוהנצולרן
קטגוריה:נפטרות ב-1746
הופמן (מכונית)

**הופמן** (בגרמנית: **Hoffmann**) היא מכונית מיקרו בתצורת תלת אופן מתוצרת  **Hoffmann** מהעיר מינכן, גרמניה, אשר יוצרה בשנת 1951.

הדגם בולט עקב שפע של אלמנטים עיצוביים לא קונבנציונליים.

## ממפרט "הופמן"
* תלת אופן - מאחור גלגל בודד
* 2 מושבים
* 2 דלתות
* דלתות התאבדות - פתיחת הדלת הפוכה לציר התנועה של הרכב
* כניסה ויציאה לרכב מאוד קשה בגלל מבנה הדלתות ומבנה עמדת הנהג
* צינור מילוי דלק אשר יורד מהגג, ישירות דרך התא של המכונית
* שמשה קדמית - מפוצלת
* החלונות מורמים או מורידים עם רצועה
* הגלגל האחורי ממוקם מיד מאחורי הנהג, עם חלק גדול של המכונית מאחוריו 
* מנוע אחורי התלוי בקירור האוויר, אך העדר מאוורר גורם להתחממות יתר 
* המנוע הממוקם על אותו ציר כמו מנגנון ההגה האחורי ההגה, כך המנוע נע עם הגלגל כאשר המכונית מנווטת 
* מנוע צילינדר יחיד, אשר גורם רטט גדול יותר מאשר מנועי רב צילינדר  
* מתנע הדגם מונח בצורה לא פונקציונלית על ידי הירך הימני של הנהג

## ראו גם
* תלת-אופן

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1951
קטגוריה:מכוניות תלת אופן
קטגוריה:מכוניות מיקרו
קטגוריה:מכוניות מנוע אחורי
קטגוריה:כלי רכב גרמניים
EAM Nuvolari S1

**EAM Nuvolari S1** היא  מכונית ספורט, בתצורת רודסטר מתוצרת יצרן הרכב הגרמני **Edelsbrunner Automobile München**  אשר יוצר בשנת 1990.

במהלך שנות הייצור, יוצרו בין 20 - 30 יחידות.

צורתו החיצונית של דגם "EAM Nuvolari S1" - תוכנן על פי מכוניות רודסטר משנות השלושים של המאה העשרים, כדוגמת מכונית הרודסטר אשר יוצרה בין השנים 1934–1935 **[[רילאי MPH]]**.

במקביל לייצור דגם ה-"EAM Nuvolari S1", בנה היצרן **Edelsbrunner Automobile München** את דגם מכונית הרודסטר ה-"EAM Nuvolari R1".

מטה וקווי ייצור היצרן **Edelsbrunner Automobile München** ממוקמים במינכן, גרמניה.

## דגמי "EAM Nuvolari S1"
* 1,600 סמ"ק
* 1,800 סמ"ק
* 2,000 סמ"ק

## EAM Nuvolari S1
* 2 מושבים
* חלון קדמי רוחבי - בלבד
* מחיר היחידה בשנת 1994 עמד על 60,000-68,000 מרק גרמני
* מנוע פורד מסוג "16V -DOHC- 4 cylinders"
* קיפול דו צדדי של מכסה המנוע
* מושבים מעור
* מסכי צד
* מתקן לתיקים
* כרום גלגלים

## תמונות

קובץ:EAM Emblem.jpg | לוגו היצרן "EAM" 
קובץ:EAM Nuvolari S1 - Front.jpg | חזית דגם "EAM Nuvolari S1"  
קובץ:EAM Innenraum.jpg | דגם "EAM Nuvolari S1" 
קובץ:EAM Spiegel.jpg  | דגם "EAM Nuvolari S1"  - מבט לתוך הרכב
קובץ:Armaturen.jpg | דגם "EAM Nuvolari S1"  - מבט ללוח הבקרה
קובץ:Blinker.jpg | דגם "EAM Nuvolari S1" - מבט למנורת האיתות (וינקר)
קובץ:EAM Tank.jpg | דגם "EAM Nuvolari S1"  - מבט למכסה מכל הדלק
קובץ:Chromspeichenrad.jpg | דגם "EAM Nuvolari S1"  - כרום גלגלים


## ראו גם
* רילאי MPH

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1990
קטגוריה:מכוניות ספורט
קטגוריה:מכוניות קבריולה
קטגוריה:כלי רכב גרמניים
פרס באפט"א לבמאי הטוב ביותר

**פרס באפט"א לבמאי הטוב ביותר** (באנגלית: **BAFTA Award for Best Direction**) הוא פרס לבמאי קולנוע המוענק על ידי האקדמיה הבריטית לאמנויות הקולנוע והטלוויזיה. ג'ון שלזינגר, רומן פולנסקי, וודי אלן, אלן פארקר, לואי מאל, ג'ואל כהן, פיטר ויר ואנג לי זכו כל אחד פעמיים בקטגוריה זו. מרטין סקורסזה מחזיק בשיא של תשע מועמדויות.

## שנות ה-1960

## שנות ה-1970

## שנות ה-1980

## שנות ה-1990

## שנות ה-2000

## שנות ה-2010

## שנות ה-2020

## ראו גם
* פרס אוסקר לבמאי הטוב ביותר
* פרס גלובוס הזהב לבמאי הטוב ביותר - סרט קולנוע

## הערות שוליים

במאי
מהפכת 1848 בסיציליה

**מהפכת 1848 בסיציליה** הייתה התקוממות של תושבי האי סיציליה נגד השלטון של ממלכת שתי הסיציליות. המרידה החלה ב-12 בינואר 1848, ובכך הייתה ראשונת המהפכות של אביב העמים. המורדים הצליחו לנהל ממשל עצמי במשך 16 חודשים, במהלכן אומצה חוקה שנחשבה מתקדמת לתקופתה, אולם לבסוף הצליח פרננדו השני, מלך שתי הסיציליות לדכא את המרד.

## רקע
זרעי המהפכה נזרעו במהלך המלחמות הנפוליאוניות, כאשר פרננדו הראשון, מלך שתי הסיציליות, נמלט מנאפולי לפלרמו שבסיציליה, בה המשיך לשבת על כיסא המלוכה הודות להגנה של הצי הבריטי. חולשתו של פרננדו הראשון אפשרה לאצילי סיציליה לכפות עליו אימוץ של חוקה המסדירה שלטון פרלמנטרי דומה לשיטה הבריטית. אולם לאחר קונגרס וינה ושיבתו לנאפולי, ביטל פרננדו הראשון את החוקה. תושבי סיציליה לא השלימו עם השלטון האבסולוטי של בית בורבון והמתינו להזדמנות להשתחרר משלטונם. בספטמבר 1847 תקפו כ-60 איש את המצודה במסינה, אך לא הצליחו לגבור על החיילים שהוצבו במצודה. ראשי המתקפה נעצרו או נמלטו מסיציליה.

## המהפכה
מועד המהפכה נבחר כ-12 בינואר 1848, יום הולדתו של פרננדו השני, מלך שתי הסיציליות. למלך נשלח אולטימטום שקבע את מועד פרוץ המהפכה אם לא ייענה לדרישות. מוקד המהפכה היה בפלרמו בה הופצו כרוזים המודיעים על המהפכה מספר ימים לפני המהפכה. תושבי סיציליה קמו עם מעט הנשק שבידם והתגברו על כ-7000 חיילי ושוטרי המלך באי. תגבורת נוספת של כ-5000 חיילים שהגיעה מנאפולי כדי לדכא את המרידה הובס. התערבות של קונסולים של המעצמות מנעה הפגזה ארטילרית של פלרמו ועד סוף מרץ השתלטו המורדים על כל סיציליה, למעט המצודה של מסינה אותה המשיכו להחזיק חיילי בית בורבון. המורדים הקימו ממשלה זמנית בראשות רוגרו סטימו (Ruggero Settimo). 

ב-29 בינואר 1848 הוציא פרננדו השני, מלך שתי הסיציליות כתב זכויות לתושבי סיציליה, ונפתחו שיחות בינו לבין המורדים דרך מתווך אנגלי. המלך הסכים להכיר בפרלמנט ובחוקה של 1812 אך דרש לשמור בידיו את הפיקוד על הצבא. המורדים, שזכרו את ביטול החוקה בשנת 1816 לא הסכימו לתת בידי המלך שליטה בלעדית בצבא והשיחות הגיעו למבוי סתום בסוף מרץ 1848. ב-13 באפריל 1848 החליט הפרלמנט הסיציליאני, בנשיאות ווינצנזו פרדלה, על התנתקות מבית בורבון. ב-11 ביולי 1848 הצביעה האספה הלאומית של סיציליה פה אחד להציע את הכתר לנסיך פרדיננדו, דוכס ג'נובה. 

פרננדו שלח כוח בן 20,000 חיילים תחת פיקוד קרלו פילנג'יארי, שנחתו במסינה בספטמבר 1848 ולאחר תשעה חודשים, ב-15 במאי 1849 הם השלימו את ההשתלטות המלאה על סיציליה וראשי המהפכה נמלטו מסיציליה.

## קישורים חיצוניים

## הערות שוליים

קטגוריה:סיציליה: היסטוריה
קטגוריה:1848
לופר (מסובב צלילים)

ממוזער| לופר חדיש
**לוּפֶּר** (באנגלית: **Looper**, ובתרגום חופשי "מייצר לופים") הוא מכשיר אלקטרוני המשמש לצורכי מוזיקה.

המכשיר מאפשר הקלטה קולית למשך זמן קצר (למשל, של כמה תיבות), והשמעת הקטע המוקלט בלולאה, כלומר השמעה חוזרת של הקטע הקצר שוב ושוב. מצד המוזיקאי המפעיל, פעולות ההקלטה וההשמעה מבוצעות על ידי תפעול מינימלי ובאופן מיידי, וכך מאפשרות שימוש במכשיר בזמן אמת של ביצוע מוזיקלי, ובאמצעותו להעשיר את הצלילים המופקים תוך כדי הביצוע.

## מאפיינים מוזיקליים
יצירה מוזיקלית המתבססת על לופרים או סאמפלרים לסוגיהם בדרך כלל נבנית בשכבות על גבי שכבות של קול, עם עומק וגוון שבהם שולט האמן דרך הכלי.
הכלי פופולרי בקרב זמרים, אמני ביטבוקס ותקליטנים. ייחודו של הכלי הוא האפשרות של מוזיקאים יוצרים להפוך ללהקה של איש אחד.

## חשיפה תקשורתית
בישראל זכה הלופר לחשיפה תקשורתית במהלך העונה החמישית של התוכנית הכוכב הבא לאירוויזיון כשנעשה בו שימוש בידי הזמרת נטע ברזילי, שזכתה בתחרות ובזכות להיות נציגת ישראל בתחרות אירוויזיון 2018. נטע השתמשה בלופר גם במהלך החידוש שלה לשיר "הורה היאחזות" בטקס הדלקת המשואות במסגרת חגיגות שנת ה-70 למדינת ישראל.

תקנון האירוויזיון אוסר על שימוש בקולות רקע מוקלטים בזמן התחרות. תאגיד השידור הישראלי קיבל תחילה מאיגוד השידור האירופי אישור לחוקיות הלופר וזו הייתה אמורה להיות הפעם הראשונה שתושמע באירוויזיון יצירה מוזיקלית הנוצרת על הבמה בעזרת לולאות צליל, אולם במהלך החזרות לאירוויזיון הוחלט כי השיר יבוצע ללא הלופר, למעט הופעתו על הבמה כאלמנט ויזואלי המפיק אורות, לבסוף זכתה נטע במקום הראשון בתחרות האירוויזיון 2018.

## אמני לופר ישראלים
יש בישראל מספר אמני לופר מוכרים. מהבולטים שבהם הם:
*אסף עדן - המכונה "רייסקינדר"
*זיו בראשי - הוכתרה ב-2016 על ידי מגזין ווג כ"קול הכי משוחרר מינית"
*נטע ברזילי - זוכת הכוכב הבא לאירוויזיון וזוכת אירוויזיון 2018
*נעם הלפר - הפועל בכינוי AGE
*איציק פצצתי - מפיק מוזיקלי שמשתמש בלופר בהופעותיו כ"להקה של איש אחד"
*Ice Hokku - צמד אינדי פופ ישראלי

## קישורים חיצוניים
* 

## הערות שוליים

קטגוריה:כלי נגינה אלקטרוניים
פולקסווגן Delivery

**פולקסווגן Delivery** (באנגלית: **Volkswagen Delivery**) היא סדרת משאיות בעלי כושר מטען של 5–8 טון מתוצרת **Volkswagen Caminhões e Ônibus**  בשיתוף **Volkswagen Commercial Vehicles** , חברות בת של קונצרן הרכב הגרמני **[[פולקסווגן]]** אשר מיוצרים משנת 1998 ועד היום.

בשנת 2018 פיתחה פולקסווגן משאית חשמלית בברזיל.

## דגמים
* VW 5.140
* VW 8.150
* VW 8.150 Plus
* VW 9.150

## תמונות

קובץ:2006 VW Delivery 8-150.jpg |"פולקסווגן Delivery"
קובץ:Guincho do BPTran - PMPR.JPG | "פולקסווגן Delivery"
קובץ:Hércules C-130 com 16 corpos.jpg | "פולקסווגן Delivery"
קובץ:Hércules C-130 pousado.jpg | "פולקסווגן Delivery"
קובץ:Kombi6portas.jpg | "פולקסווגן Delivery"


## ראו גם
* פולקסווגן
* פולקסווגן L80

## לקריאה נוספת
*  "פולקסווגן Delivery" - תמונות
* "פולקסווגן Delivery" שנת 2018 - תמונה (carroya.com/nuevos/volkswagen/delivery)

## קישורים חיצוניים

* 
* 
* 

## הערות שוליים

קטגוריה:כלי רכב שהושקו ב-1998
קטגוריה:משאיות
Delivery
קטגוריה:כלי רכב גרמניים
טיסה 211 של יו אס-בנגלה איירליינס

**טיסה 211 של יו אס-בנגלה איירליינס** הייתה טיסה מנמל התעופה הבינלאומי שאהג'לאל צפונית לדאקה שבבנגלדש לנמל התעופה הבינלאומי טריבהוואן ליד קטמנדו שבנפאל. המטוס מסוג בומברדיה דאש 8 התרסק ב-12 במרץ 2018 בעת נחיתתו. 49 מתוך 71 האנשים שהיו עליו נהרגו בהתרסקות.

בעשור השני של המאה ה-21 נהרגו בתאונות תעופה בנפאל 179 אנשים עד לתאונה זו.

## המטוס
המטוס שהתרסק היה מדגם בומברדיה דאש 8 בעל רישום S2-AGU. המטוס היה שייך לסקנדינביאן איירליינס משנת 2001, ב-2008 הוא נמכר לחברת אוגסבורג איירוויז ובשנת 2014 הוא נמכר לחברה הנוכחית. המטוס היה מעורב בתקרית של החלקה ממסלול ההמראה ב-2015.

## ההתרסקות
הטיסה המריאה מדאקה, בירת בנגלדש לקטמנדו, בירת נפאל.

הפקחים בנמל התעופה הבינלאומי טריבהוואן העניקו למטוס אישור לנחות על מסלול 02, אך טייס המשנה ביקש לנחות על מסלול 20 (הכיוון ההפוך). בקשתו של טייס המשנה נענתה בחיוב. הפקח שאל את הטייס על כוונותיהם של הטייסים ותשובתו של הטייס הייתה: "נרצה לנחות ב-02".

תקשורת מקומית דווחה כי המטוס נגע במסלול אך לא הספיק לעצור בתוך המסלול. לפי עד ראייה המטוס לא היה מיושר כראוי עם המסלול. אחד השורדים ציין ש-"המטוס התנהג בצורה מוזרה". עובדי הקרקע בשדה אמרו כי המטוס התנודד בזמן הנחיתה. בזמן הנחיתה המטוס סטה, החליק מהמסלול ופגע בגדר של השדה. המטוס המשיך בהחלקה והתרסק במגרש כדורגל ריק. לאחר שהתרסק המטוס עלה בלהבות, כיוון שמכלי הדלק התפקעו. המטוס נשבר למספר חלקים.

כוחות ההצלה הצליחו לכבות את השריפה תוך 15 דקות. כ-31 אנשים פונו לבתי חולים שונים בקטמנדו, רובם במצב קשה או אנוש. כוחות החילוץ חילצו כ-40 גופות מתוך המטוס. 9 אנשים נפטרו מפצעיהם בבית החולים.

שדה התעופה היה סגור למשך 3 שעות אחרי ההתרסקות.

## צוות ונוסעים
המטוס נשא 67 נוסעים ו-4 אנשי צוות, מתוכם שני ילדים.

## חקירה

ראש הממשלה של נפאל, קאדגה פרסאד אולי הגיע לזירת ההתרסקות מיד כדי לפקח על פעולות החילוץ. הוא הכריז על פתיחת חקירה של נסיבות האירוע.

## קישורים חיצוניים

* 

קטגוריה:תקריות ואסונות תעופה בנפאל
US בנגלה איירליינס, 0211
US בנגלה איירליינס, 0211
קטגוריה:נפאל: תעופה
קטגוריה:בנגלדש: היסטוריה
קטגוריה:בנגלדש: תעופה
נמל התעופה
קטגוריה:2018 באסיה
אליזבת סקוט

**אליזבט ליאונרד סקוט** (באנגלית: **Elizabeth Leonard Scott**; 23 בנובמבר 1917 - 20 בדצמבר 1988) הייתה סטטיסטיקאית, מתמטיקאית ואסטרונומית אמריקנית.

## ביוגרפיה
סקוט גדלה בברקלי, קליפורניה, ולמדה באוניברסיטה שם מתמטיקה ואסטרונומיה. היא קיבלה את תואר הדוקטור ב-1949. במהלך לימודיה למדה מספר קורסים בסטטיסטיקה, אם כי העניין הראשוני שלה בסטטיסטיקה היה לצורך ניתוח נתונים אסטרונומיים. מאחר שבאותה תקופה הייתה קיימת אפליה חזקה נגד נשים בתחום (על נשים נאסר להשתמש בטלסקופ שבהר וילסון, ונשים לא מונו למשרות אקדמיות בתחום), החליטה להתרכז בסטטיסטיקה, וב-1948 (עוד לפני שסיימה את לימודי הדוקטורט) מונתה למרצה לסטטיסטיקה באוניברסיטת ברקלי, ושם הגיעה עד לדרגת פרופסור בין 1968 ל-1973 הייתה יו"ר המחלקה לסטטיסטיקה.

בשנות מלחמת העולם השנייה הייתה עוזרת המחקר של ג'רזי ניימן, שעסק בתכנון אופטימלי של תוכניות הפצצה. במהלך עבודתה המשותפת עם ניימן התפתחו ביניהם גם קשרי ידידות אמיצים.

## תרומתה למדע
הקריירה המדעית של סקוט עסקה בסטטיסטיקה, אסטרונומיה, ובתחומים המשותפים לשני התחומים. ב-1948 פרסמה מאמר משותף עם ניימן שהראה כי בתנאים מסוימים אמד נראות מקסימלית עשוי להיות לא עקיב. בין 1952 ל-1964 סקוט וניימן פרסמו 26 מאמרים משותפים שעסקו בניתוח נתונים אסטרונומים של גלקסיות, חלקם בשיתוף פעולה עם ק. ד. שיין, מנהל מצפה הכוכבים בהר ליק. בנוסף לכך, עסקה גם בחקר מזג האוויר, ובייחוד בטכנולוגיה של זריעת עננים, ופרסמה 30 מאמרים שעסקו בתחום זה (חלקם בשיתוף פעולה עם ניימן). כן הייתה מעורבת במחקר לזיהוי גורמי סיכון של סרטן העור, וערכה מחקר שעסק באי השוויון בשכר בין גברים ונשים באקדמיה.

## הכרה מקצועית
סקוט הייתה עמיתה במכון לסטטיסטיקה מתמטית וכיהנה כנשיאת המכון בשנים 1977-1978.היא הייתה נשיאת המכון הבינלאומי לסטטיסטיקה בשנים 1981–1983, ונשיאת אגודת ברנולי בשנים 1983–1985. כן הייתה סגנית נשיא האיגוד האמריקני לקידום המדע בשנים 1970–1971. היא נבחרה לעמיתת החברה המלכותית לסטטיסטיקה בשנת 1981.

ב-1992, ועדת הנשיאים של ארגוני הסטטיסטיקה (COPSS) הכריזה פרס על שמה המוענק עבור קידום נשים בתחום הסטטיסטיקה. הזוכה הראשונה בפרס הייתה פ. נ. דייוויד.

## לקריאה נוספת

* Elizabeth Leonard Scott, Statistics: Berkeley
* Biographies of Women Mathematicians - Elizabeth Scott
* Committee of Presidents of Statistical Societies (COPSS) - Elizabeth L. Scott Award
* Lehmann, E. L. (2008), "27. Elizabeth Scott (1917-1988)", Reminiscences of a statistician, New York: Springer, pp. 105–108


## קישורים חיצוניים

קטגוריה:אמריקאים ילידי קליפורניה
קטגוריה:סטטיסטיקאיות אמריקאיות
קטגוריה:מתמטיקאיות אמריקאיות
קטגוריה:אסטרונומיות אמריקאיות
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאיות שנולדו ב-1917
קטגוריה:אמריקאים שנולדו ב-1917
קטגוריה:אמריקאיות שנפטרו ב-1988
קטגוריה:אמריקאים שנפטרו ב-1988
פולקסווגן ברזיליה

**פולקסווגן ברזיליה** (בספרדית: **Volkswagen Brasília** או **VW Brasília**) היא מכונית סטיישן מתוצרת **[[פולקסווגן ברזיל]]**, חברת בת של קונצרן הרכב הגרמני **[[פולקסווגן]]** אשר יוצרה בין השנים 1973–1982.

יוצרו 931,204 יחידות בברזיל, ו-133,212 יחידות ליצוא.

בנוסף לייצור בברזיל, בין השנים 1974–1982 יוצר דגם ה"פולקסווגן ברזיליה" במקסיקו. יוצרו 72,379 יחידות.

## דגמים
* "Brasilia"
* "Brasilia S"

## נתונים
* שם הקוד: "Type 321"
* 3 דלתות - סטיישן
* 5 דלתות - סטיישן
* 5 נוסעים
* קיבולת מכל דלק - 46 ליטר
* מאייד כפול מסוג "2 Solex H 32 PDSI"
* מנוע אחורי - אורכי
* מתלה קדמי מסוג "I.2SwLongTrailA.TransTB.ARB"
* מתלה אחורי מסוג "I.STA.ARB"
* תאוצה בין 0–100 קמ"ש היא 23.0 שניות

## גלריה

קובץ:Volkswagen Brasilia 1600 1982 (14168914833).jpg | "פולקסווגן ברזיליה", שנת 1982, בתצורת 3 דלתות
קובץ:Brasilia 1973 1.jpg | "פולקסווגן ברזיליה", שנת 1973, 3 דלתות
קובץ:Brasilia 1973 4.jpg  | "פולקסווגן ברזיליה", שנת 1973 - מבט ללוח הבקרה (לוח מחוונים)
קובץ:Brasilia 1973 2.jpg | "פולקסווגן ברזיליה", שנת 1973 - מבט לתא הנהג
קובץ:Brasilia Dacon 21.jpg | "פולקסווגן ברזיליה - מבט לתא המטען הקדמי (הגלגל הרזרבי בקדמת התא)
קובץ:Brasilia Dacon 17.jpg | "פולקסווגן ברזיליה - מבט לספסל האחורי
קובץ:Brasilia Dacon 20.jpg | "פולקסווגן ברזיליה - מבט למנוע האחורי
קובץ:Brasilia 1973 3.jpg | "פולקסווגן ברזיליה - מבט לתוך הרכב
קובץ:Volkswagen brasilia1.jpg | "פולקסווגן ברזיליה, 3 דלתות
קובץ:Volkswagen Brasilia TF.JPG | "פולקסווגן ברזיליה, 5 דלתות
קובץ:Volkswagen Brasilia.jpg | "פולקסווגן ברזיליה, 3 דלתות
קובץ:VWB Brasilia in Poços de Caldas.jpg | "פולקסווגן ברזיליה, 3 דלתות


## ראו גם
* פולקסווגן
* פולקסווגן 411
* פולקסווגן 412
* פולקסווגן SP2
* פולקסווגן סדרה 3

## קישורים חיצוניים

* 
* 
* 
* 
*  "פולקסווגן ברזיליה" - תמונות (hammerand.de/vw/brasil-brasilia)

## הערות שוליים

קטגוריה:דגמי מכוניות שהושקו ב-1973
קטגוריה:מכוניות סטיישן
קטגוריה:מכוניות מנוע אחורי
ברזיליה
קטגוריה:כלי רכב המיוצרים בברזיל
קוקייה (סוג)

**קוקייה** (שם מדעי: *Cuculus*) הוא סוג של עופות ממשפחת הקוקייתיים החיים ברחבי אירופה, אסיה ואפריקה. עופות אלה בעלות נוצות אפורות עם בטן לבנה משורטטת בפסים כחולים והעיניים שלהם צהובות.

עופות אלה ידועים בעיקר ממנהגם להיטפל לעופות אחרים ולהטיל בקינם את ביציהם. הם מיטפלים לציפורי שיר קטנות, בעיקר ממשפחת הפרושיים, סבכיים ונחליאליים. ביציהם דומות מאוד לביצי מארחיהם. הם ניזונים בעיקר מחרקים.

הבולטת בבני סוג זה היא הקוקייה המצויה החיה גם בישראל ונפוצה באירופה. 

## מינים
* Cuculus crassirostris
* Cuculus solitarius
* Cuculus clamosus
* Cuculus micropterus
* קוקייה אירופית (Cuculus canorus)
* קוקייה אפריקנית (Cuculus gularis)
* קוקייה מזרחית (Cuculus saturatus)
* Cuculus optatus
* Cuculus lepidus
* Cuculus poliocephalus
* Cuculus rochii

## קישורים חיצוניים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:קוקיתיים
אתל מ. אלדרטון

**אתל מרי אלדרטון** (אנגלית: **Ethel Mary Elderton**; 1878–1954) הייתה סטטיסטיקאית בריטית וחוקרת בתחום האאוגניקה, ועבדה יחד עם פרנסיס גאלטון וקרל פירסון.

## ביוגרפיה
אלדרטון למדה בקולג' בדפורד שבלונדון, שם החלה להתעניין באאוגניקה, כאשר למדה אצל אליס לי. ב-1890 פרשה מהלימודים ללא שסיימה אותם, עקב מות אביה, והייתה למורה בבית ספר. ב-1905 הייתה לעוזרת המחקר של פרנסיס גאלטון, בעקבות המלצתה של אליס לי. היא עסקה שם במחקרי אוכלוסיות, ומסופר כי עבודתה גרמה לגאלטון לרכך את דעותיו בדבר נחיתותן של הנשים. עם זאת, מחקריה, כמו כל המחקרים בתחום האאוגניקה, היו שנויים במחלוקת. המחקר הידוע ביותר שפרסמה, שפורסם ב-1910, טען כי אלכוהוליזם עובר בירושה. בעקבות מחקרה זה הגיעה למסקנה כי רפורמות חברתיות הן חסרות ערך, ואולי אף מזיקות. מחקר ידוע נוסף בו הייתה מעורבת עסק בשיעורי הילודה בבריטניה. המחקר, שנערך ב-1914, חשף בין היתר מידע רב על שיעורי ה בממלכה. עם זאת, מסקנותיה מתוצאות המחקר היו שוב שנויות במחלוקת. מכיוון ששיעורי הילודה בבריטניה היו באותה עת בירידה, היו מי שניסו להנהיג רפורמות כגון מתן חלב בחינם לילדים, טיפול רפואי חינם לאמהות צעירות, ועוד. אלדרטון טענה כי נזקן של רפורמות אלה גדול מתועלתן.

בזכות עבודתה המחקרית מונתה לפרופסור ביוניברסיטי קולג' בלונדון, אף על פי שלא הייתה לה כל השכלה פורמלית, שם היא עבדה בשיתוף פעולה עם קרל פירסון. אלדרטון פרסמה מספר ספרים, הידוע שבהם הוא ספר מבוא לסטטיסטיקה, שאת ההקדמה לו כתב פרנסיס גאלטון.

היא פרשה לגמלאות ב-1933.

## קישורים חיצוניים

* ‘Alice in Eugenics-Land’: Feminism and Eugenics in the scientific careers of Alice Lee and Ethel Elderton - Rosaleen Love - Annals of Science Volume 36, 1979 - Issue 2, Pages 145-158
* Ogilvie, Marilyn Bailey, ''The biographical dictionary of women in science: pioneering lives from ancient times to the mid-20th century, Volume 1''


קטגוריה:סטטיסטיקאים אנגלים
קטגוריה:סטטיסטיקאיות בריטיות
קטגוריה:בריטיות שנולדו ב-1878
קטגוריה:בריטיות שנפטרו ב-1954
קטגוריה:בריטים שנפטרו ב-1954
נץ אוסטרלי

**נץ אוסטרלי** (שם מדעי: *Erythrotriorchis*) הוא סוג שבו שני מיני עופות ממשפחת הנציים ותת-משפחת הנצים החיים רק באוסטרליה.
## מאפיינים
בני סוג זה קרובים לסוג נץ וגם לסוג היחידי נץ דוריאה, שבעבר היה שייך לסוג זה. הם בעלי גוף בינוני בצבע אדמדם עם אברות שחורות, בטן לבנה-כתומה ומקור מעוקל קטן. העיניים צהובות ומוקפות נוצות לבנות. 

הם חיים בשטחים פתוחים לאורך אוסטרליה והמין נץ ערמוני-כתף חי באי גינאה החדשה. כמו רוב הנצים הם עפים בגובה חרישי וצדים יצורים קטנים.

## מינים
*נץ אדמוני (*Erythrotriorchis radiatus*)
*נץ ערמוני-כתף (*Erythrotriorchis buergersi*)

## קישורים חיצוניים

קטגוריה:בעלי חיים שתוארו ב-1875
קטגוריה:טקסונים שתוארו בידי ריצ'רד באולדר שרפ
קטגוריה:נצים
קטגוריה:אוסטרליה: עופות
אניד צ'ארלס

אניד צ'ארלס (1894–1972) הייתה סטטיסטיקאית ופעילה סוציאליסטית ופמיניסטית. היא נמנית עם חלוצי המחקר בתחומי הדמוגרפיה והסטטיסטיקה של אוכלוסיות.

## ביוגרפיה
צ'ארלס קיבלה ב-1916 תואר במתמטיקה, כלכלה וסטטיסטיקה בניונהאם קולג' באוניברסיטת קיימברידג'. ב-1929, כאשר התגוררה בדרום אפריקה, לשם עברה בעקבות בעלה, קיבלה תואר דוקטור בפסיכולוגיה מאוניברסיטת קייפטאון.

היא החלה לעסוק בסטטיסטיקה רק בתחילת שנות ה-30, כשאר התמנתה לעמיתת מחקר בבית הספר לכלכלה של לונדון (LSE). למעשה, היא התמקדה במחקר בתחום חדש שזה עתה החל להתפתח – דמוגרפיה. היא עסקה בעיקר בשני תחומים עיקריים – חקר הפוריות ותחזיות אוכלוסייה. עם זאת, לא נמנעה מלעסוק גם בתחומים אחרים.

ב-1932 היא פרסמה מחקר חלוצי על השימוש באמצעי מניעה שהתבסס על מדגם של 900 נשים באנגליה. כעבור שנתיים, פרסמה ספר רב השפעה על מגמת הירידה בגידול האוכלוסייה באנגליה. בספר זה תקפה את עקרונות האאוגניקה, שהיו אז מקובלים למדי בבריטניה ובמדינות נוספות.

עם פרוץ מלחמת העולם השנייה, מצבה המשפחתי היה מסובך. בעלה שהה בשוודיה, ואחת מבנותיהם שהתה בנורווגיה. בדרך לא דרך המשפחה התאחדה בקנדה. היא עבדה בלשכה המרכזית לסטטיסטיקה של קנדה בין 1940 ל-1946, בשנתיים הראשונות ללא תשלום, ועסקה שם במחקרים על מגמות נישואין, פוריות, והגירה פנימית. את סיכום מחקריה שם פרסמה בספר שיצא לאור ב-1948. לאחר שעזבה את קנדה החזיקה במספר משרות, בין היתר באוניברסיטת בירמינגהם והחל מ-1953 ועד לפרישתה ב-1964 (עם הפסקה בין 1959 ל-1962) עבדה בארגון הבריאות העולמי. במסגרת עבודתה בארגון ערכה ופרסמה 24 מחקרים שעסקו בעיקר בחקר אוכלוסיות ובריאות הציבור בעולם השלישי, כגון אפגניסטן, תאילנד, בורמה והודו. סילביה וארגון, שכתבה את סיפור המורשת של צ'ארלס טוענת כי בארגון הבריאות העולמי צ'ארלס ביצעה את המחקר המשמעותי ביותר בקריירה שלה, ולמרות זאת, פרק זה בחייה המקצועיים זכה להערכה הפחותה ביותר.

## קישורים חיצוניים

* Legacy of Enid Charles, 1894-1972 - Sylvia Wargon - Canadian Studies in Population, Vol. 32.2, 2005, pp. 137-153
* The practice of birth control - Enid Charles, The spectator archive, 25 November 1932, page 32
* Fertility, Class and Gender in Britain, 1860-1940, pages 17-24 - Simon Szreter


קטגוריה:סטטיסטיקאיות בריטיות
קטגוריה:פמיניסטיות בריטיות
קטגוריה:סוציאליסטיות בריטיות
קטגוריה:סוציאליסטים בריטים
קטגוריה:בריטיות שנולדו ב-1894
קטגוריה:בריטים שנולדו ב-1894
קטגוריה:בריטיות שנפטרו ב-1972
קטגוריה:בריטים שנפטרו ב-1972
טוראקו (סוג)

**טוראקו** (שם מדעי: *Tauraco*) הוא סוג של עופות ממשפחת הטוראקיים החיים באפריקה. הם מזכירים במראם יונים אך בעלי ציצות ראש. למעשה הם קרובי משפחתם של הקוקיות.

מינים אלה בעלי נוצות ירוקות שלהם גוון ייחודי חזק המשולב בנוצות. הם חיים ברחבי היערות של אפריקה וניזונים מפירות אך גם מזרעים וחרקים.

## מינים
* טוראקו בנרמן (*Tauraco bannermani*)
* טוראקו לבן-ציצית (*Tauraco leucolophus*)
* טוראקו אדום ציצית (*Tauraco erythrolophus*)
* טוראקו שחור-מקור (*Tauraco schuettii*)
* טוראקו שאלו (*Tauraco schalowi*)
* טוראקו הארטלאוב (*Tauraco hartlaubi*)
* טוראקו רוספולי (*Tauraco ruspolii*)
* טוראקו גיאנה (*Tauraco persa*)
* טוראקו צבעוני (*Tauraco porphyreolophus*)
* טוראקו סגול-ציצה (*Tauraco johnstoni*)
* טוראקו קניזנה (*Tauraco corythaixI*)
* טוראקו ליווינגסטון (*Tauraco livingstonii*)
* טוראקו פישר (*Tauraco fischeri*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1779
קטגוריה:טקסונים שתוארו בידי יאן קשישטוף קלוק
קטגוריה:טוראקואים
נץ דוריאה

**נץ דוריאה** (שם מדעי: *Megatriorchis doriae*) הוא עוף דורס דמוי נץ והוא המין היחידי בסוגו. הוא חי רק ביערות הגשם של גינאה החדשה ושל האי בטנטה שבאינדונזיה.

אורך הדורס 70 ס"מ בממוצע כשהנקבות גדולות מעט יותר מהזכרים. הנץ בעל נוצות חומות-אפורות מפוספסות בחלק העליון והראש בעל מקור שחור מעוקל ולחיים לבנות המסתיימות בפס כהה. העיניים גדולות וצהובות. 

נץ זה מעופף ביערות עם כנפיו הגדולות ומפתיע ציפורים קטנות עד לגודל של בת-עדן. הוא ניזון גם מיצורים קטנים אחרים.

## קישורים חיצוניים

## הערות שוליים

קטגוריה:בעלי חיים שתוארו ב-1875
קטגוריה:טקסונים שתוארו בידי תומאסו סלבדורי
קטגוריה:נצים
קטגוריה:עופות יחידים בסוגם
קטגוריה:עופות יערות הגשם של אוקיאניה
קטגוריה:פפואה גינאה החדשה: עופות
דיה כפולת שן

**דיה כפולת שן** (שם מדעי: *Harpagus*) הוא סוג של עופות דורסים ממשפחת הנציים הקרובים לדיה. סוג זה קרוי ע"ש המצביא הקדום הרפגוס.

עופות אלה קטנים יחסית למשפחתם ואורכם 30–35 ס"מ בממוצע. הם בעלי נוצות כתומות עם כנפיים וזנב אפורים-כהים והראש והצוואר כהים. המקור שחור והעיניים צהובות וגדולות. הזנבות מפוצלים והכנפיים רחבות.

שני המינים בעלי מקור כהה עם קצה עליון מעוקל כפול המזכיר שן ומסייע לקריעת טרפם.

הם חיים ברחבי יערות אמריקה הדרומית וצפונה עד למקסיקו ומעופפים מעל היער בחיפוש טרף קטן כמו לטאות או חרקים.

## מינים
* *Harpagus bidentatus*
* *Harpagus diodon*

## קישורים חיצוניים

קטגוריה:בעלי חיים שתוארו ב-1824
קטגוריה:טקסונים שתוארו בידי ניקולס אילוורד ויגורס
קטגוריה:דיות
דיית המיסיסיפי

**דיית המיסיסיפי** (שם מדעי: *Ictinia*) הוא סוג של עופות דורסים ממשפחת הנציים הקרובים לדיה. בסוג זה 2 מינים החיים באמריקה הצפונית ובאמריקה הדרומית.

עופות אלה קטנים מאוד ובעלי נוצות אפורות עם ראש קטן ומקור שחור קטן. אורכם 30-35 ס"מ בממוצע והם בעלי זנב ארוך עם קצוות כהים. 

הם חיים מדרום ארצות הברית ועד לארגנטינה. הם מעופפים לאורך תחום חיותם, מעופפים במהירות וצדים חיות קטנות.

## מינים
* Ictinia mississippiensis
* Ictinia plumbea

## קישורים חיצוניים


קובץ:Mississippi Kites (works) (32277025620).jpg
קובץ:Plumbeous Kite (Ictinia plumbea).jpg
קובץ:Mississippi Kite RWD4.jpg


קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:דיות
פרדיננד אלברכט הראשון, דוכס בראונשווייג-וולפנביטל

**פרדיננד אלברכט הראשון, דוכס בראונשווייג-וולפנביטל** (בגרמנית: **Ferdinand Albrecht I. von Braunschweig-Wolfenbüttel**; 22 במאי 1636 - 23 באפריל 1687), היה דוכס בראונשווייג-וולפנביטל בין השנים 1687–1735.

## ביוגרפיה
פרדיננד אלברכט נולד בבראונשווייג ב-22 במאי 1636, לאוגוסט השני, דוכס בראונשוויג-וולפנביטל ולאשתו השלישית אליזבת סופיה, דוכסית מקלנבורג, בתם של יוהאן אלברכט השני, דוכס מקלנבורג ואליזבת ממקלנבורג-גאדנבוש. פרדיננד אלברכט קיבל חינוך מעולה, ומוריו היו זיגמונד פון בירקן ויוסטוס גאורג שוטל.

בשנת 1666 מת אביו אוגוסט השני, דוכס בראונשווייג-וולפנביטל, ולאחר מאבק ירושה קצר עם אחיו רודולף אוגוסט ואנטון אולריך, קיבל פרדיננד אלברכט את אזור בפרן. בשנת 1665 הצטרף פרדיננד אלברכט לחברה המלכותית, ובשנת 1673 הוא התקבל לאגודה מניבת הפירות (Fruchtbringende Gesellschaft) על ידי אוגוסט, דוכס סקסוניה-וויסנפלס. עם השנים, הוא הלך ונעשה אקסצנטרי יותר ויותר, ובשלב מסוים נאלצו אחיו לשלוח כוח צבאי לעשות סדר בארמונו. פרדיננד אלברכט אסף יצירות אמנות רבות, שהפכו מאוחר יותר למוזיאון הדוכס אנטון אולריך בבראונשווייג. ב-2 בספטמבר 1735 מת פרדיננד אלברכט, ובנו פרדיננד אלברכט השני, דוכס בראונשווייג-וולפנביטל ירש את נחלותיו ותאריו. בשנת 1735 מת לודוויג רודולף, דוכס בראונשווייג-לינבורג, ופרדיננד אלברכט השני ירש אף את נחלותיו.

## משפחתו
ב-26 בנובמבר 1667 התחתן פרדיננד אלברכט עם כריסטינה מהסן-אשוואגה, בתם של פרידריך, רוזן הסן-אשווגה ואלאונורה קתרינה, רוזנת פפאלץ-צווייבריקן, ממנה נולדו לו 9 ילדים:
* לאופולד קרל מבראונשווייג-וולפנביטל-בפרן (1670)
* פרידריך אלברט מבראונשווייג-וולפנביטל-בפרן (1672–1673)
* סופיה אלאונורה מבראונשווייג-וולפנביטל-בפרן (1674–1711)
* קלאודיה אלאונורה מבראונשווייג-וולפנביטל-בפרן (1675–1676)
* אוגוסט פרדיננד מבראונשווייג-וולפנביטל-בפרן (1677–1704)
* פרדיננד אלברכט השני, דוכס בראונשווייג-וולפנביטל (1680–1735)
* ארנסט פרדיננד, דוכס בראונשווייג-לינבורג (1682–1746)
* פרדיננד כריסטיאן מבראונשווייג-וולפנביטל-בפרן (1682–1706)
* היינריך פרדיננד מבראונשווייג-וולפנביטל-בפרן (1684–1706)

## אילן יוחסין

## קישורים חיצוניים

* בית ולף
* 

קטגוריה:דוכסים גרמנים
קטגוריה:בית ולף
קטגוריה:ילידי 1636
קטגוריה:נפטרים ב-1687
Rites of Passage

**Rites of Passage** הוא סרט מתח אמריקאי משנת 1999 בבימויו של ויקטור סלבה ובכיכובם של דין סטוקוול, ג'יימס רימר וג'ייסון בהר.

## תקציר העלילה

## הפקה והפצה
זהו סרטו הראשון של הבמאי ויקטור סלבה מאז המחלוקת סביב סרטו "אבקה" משנת 1995, שזכה לחרמות בעקבות החלטת חברת וולט דיסני לשכור אותו לביים את הסרט, וזאת לאחר שהורשע בהתעללות מינית בילד-שחקן בן 12, במהלך הפקת סרטו הקודם, "Clownhouse", בשנת 1988.

סלבה ביסס חלקים רבים מהדיאלוגים שבין הדמויות שגילמו דין סטוקוול, רוברט גלן קית' וג'ייסון בהר על שיחות אמיתיות ומתוחות שהיו לו עם אביו, בזמן שהיה בגיל ההתבגרות.

לסרט נוצרו שתי גרסאות. גרסת הבמאי, עם ערוץ פרשנות של סלבה וביהר, הופצה ב-2 במאי 2000. גרסה זו של הסרט כוללת כמה סצנות שנחתכו בעריכה, המסבירות את היחסים בין הדמויות הראשיות. גרסת הסרט, כפי ששוחרר לאקרנים במקור, הופצה גם כן למכירה, ב-30 באוגוסט 2000. מהדורה זו אינה כוללת פרשנויות.

## לקריאה נוספת
* Harvey, Dennis. "'Rites of Passage' (review)." *Variety.* June 28, 1999.

## קישורים חיצוניים
* 

קטגוריה:סרטי 1999
קטגוריה:סרטי להט"ב אמריקאיים
קטגוריה:סרטי מותחן פסיכולוגיים
קטגוריה:סרטים באנגלית
לואיז, הנסיכה המלכותית

**לואיז, הנסיכה המלכותית** (באנגלית: **Louise, Princess Royal**, 20 בפברואר 1867 – 4 בינואר 1931), הייתה בתו של אדוארד השביעי, מלך הממלכה המאוחדת אשר החזיקה בתואר הנסיכה המלכותית.

## ביוגרפיה
לואיז נולדה בבית מרלבורו, לונדון ב-20 בפברואר 1867, לאדוארד, נסיך ויילס ולאלכסנדרה, נסיכת דנמרק, והייתה נכדתה של ויקטוריה, מלכת הממלכה המאוחדת וכריסטיאן התשיעי, מלך דנמרק. ויקטוריה התחנכה בבית מרלבורו ובבית סאנדרינגהאם יחד עם אחיותיה, ובשנת 1885 היא שימשה יחד עם אחיותיה מוד וויקטוריה כשושבינה בחתונת דודתם ביאטריס, נסיכת הממלכה המאוחדת עם הנרי, נסיך בטנברג. באותה שנה קיבלה לואיז את המסדר המלכותי של ויקטוריה ואלברט, בשנת 1887 היא קיבלה את מסדר הכתר של הודו, ובשנת 1888 היא קיבלה את מסדר ג'ון הקדוש.

ב-27 ביולי 1889 התחתנה לואיז עם אלכסנדר דאף, רוזן פייף, אשר קיבל את התואר דוכס פייף, ונולדו להם 3 ילדים. בשנת 1900 לאחר שהתברר שלא יהיו להם בנים, חתמה סבתה המלכה ויקטוריה על מסמך שאישר את העברת התארים לבנותיהם.

בשנת 1901 מתה סבתה המלכה ויקטוריה, ואביה עלה לשלטון במקומה כאדוארד השביעי, מלך הממלכה המאוחדת, וב-9 בנובמבר 1905 העניק לה אביה את התואר הנסיכה המלכותית. בדצמבר 1911 בעת הפלגת המשפחה למצרים, נטרפה ספינתם בים מול חופי מרוקו, ואף על פי שבני המשפחה נחלצו ללא פגע, חלה בעלה אלכסנדר בדלקת אדר החזה, ובינואר 1912 הוא מת באסוואן שבמצרים.

בשנת 1914 היא מונתה לקולונל הכבוד של משמר הדרגונים ה-7 (המלכותי של הנסיכה), אשר אוחד בשנת 1922 לרגימנט משמר הדרגונים ה-4/ה-7 המלכותי. בשנת 1929 היא מונתה לגבירת מסדר ג'ון הקדוש, ובסתיו אותה שנה היא חלתה בדימום קיבה במהלך שהותה במאר לודג' והוחזרה ללונדון. ב-4 בינואר 1931 מתה לואיז בביתה בכיכר פורטמן, ונקברה בקפלת ג'ורג' הקדוש, טירת וינדזור.

## משפחתה
ב-27 ביולי 1889 התחתנה לואיז עם אלכסנדר דאף, דוכס פייף הראשון, אשר קיבל את התואר דוכס פייף, ממנו נולדו לה 3 ילדים:
* אלסטר דאף, מרקיז מקדאף (1890)
* הנסיכה אלכסנדרה, דוכסית פייף השנייה (1891–1959), התחתנה עם ארתור, נסיך קונוט
* הנסיכה מוד, רוזנת סאות'סק (1893–1945), התחתנה עם צ'ארלס קרנגי, רוזן סאות'סק האחד עשר

## אילן יוחסין

## קישורים חיצוניים

* 

קטגוריה:בית סקסה-קובורג-גותה
קטגוריה:נסיכות מלכותיות
קטגוריה:בית וינדזור: אישים
קטגוריה:מסדר ג'ון הקדוש
קטגוריה:בריטיות שנולדו ב-1867
קטגוריה:בריטיות שנפטרו ב-1931
קטגוריה:בריטים שנפטרו ב-1931
דיה מרובעת זנב

**דיה מרובעת זנב** (שם מדעי: *Lophoictinia isura*) הוא מין עוף דורס ממשפחת הנציים החי באוסטרליה וקרוב לדיה. דיה זו יחידה בסוגה.
## מאפיינים
אורך דיה זו 50–56 ס"מ, מוטת כנפיה מגיעה ל־130–145 ס"מ ומשקלה 501 גרם בזכרים ו־650 גרם בנקבות. היא בעלת נוצות כתומות וכנפיים וזנב שחורים. העיניים שחורות, הפנים בהירות ויש לה "רעמת שיער" על הראש. המקור צר ובהיר ומסתיים בקצה שחור. הזנב מרובע, ומכאן שמה.

דיה זו חיה באוסטרליה במגוון בתי גידול ביניהם ערבות עשב, שיחיות, סוואנות, יערות פתוחים, חופים וגם בפארקים עירוניים. היא מעופפת רוב הזמן וכמעט לא נוחתת על הקרקע. 

היא ניזונה ממגוון יצורים קטנים לרבות עכברים, מכרסמים שונים, ציפורים קטנות, גוזלים, חרקים, רכיכות וזוחלים. היא מרחפת מעל הטרף ויורדת בהדרגה עד שהוא בטווח תפיסתה.

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ון גולד
קטגוריה:דיות
קטגוריה:עופות יחידים בסוגם
קטגוריה:אוסטרליה: עופות
קטגוריה:בעלי חיים בערבות אוסטרליה
דיית הפנינה

ממוזער|דיית פנינה שצדה לטאה
**דיית הפנינה** (שם מדעי: *Gampsonyx swainsonii*) הוא מין של עוף ממשפחת הנציים החי בדרום אמריקה . עוף זה קרוב לדאה אך שייך לסוג יחידי. היא דורס היום הקטן באמריקה והקטנה שבדורסי היום מלבד כמה מינים של נצים.

## מאפיינים
זוהי אחת הדיות הקטנות ביותר בעולם. אורכה 20-23 ס"מ ומשקלה 80-95 גרם בממוצע. היא בעלת נוצות כחולות כהות ובטן וחזה לבנים והראש כהה עם עיניים אדומות עזות. המקור קצר ושחור והרגליים צהובות ובעלות טפרים גדולים.

הדיה חיה ביערות טרופיים לאורך אמריקה הדרומית מוונצואלה עד ארגנטינה. ייתכן שהיא מצפינה עד קוסטה ריקה. הדיה ניזונה בעיקר מלטאות קטנות, עופות קטנים וחרקים שהיא חוטפת ברגליה.

## קישורים חיצוניים

## הערות שוליים

קטגוריה:טקסונים שתוארו בידי ניקולס אילוורד ויגורס
קטגוריה:דאות
קטגוריה:עופות יחידים בסוגם
קטגוריה:ונצואלה: עופות
קטגוריה:בעלי חיים שתוארו ב-1825
דיה זנב סנונית

ממוזער|דיה זנב סנונית בתעופה
**דיה זנב סנונית** (שם מדעי: *Elanoides forficatus*) הוא מין יחיד בסוגו של עוף ממשפחת הנציים הקרוב לדאה ושייך לתת-משפחת הדאות. דאה זו חיה באמריקה הטרופית.
## מאפיינים
אורכה 50-68 ס"מ, מוטת כנפיה 1.12-1.36 מטר ומשקלה 310-600 גרם. היא בעלת נוצות לבנות עם קצוות כהים לכנפיה וזנב-סנונית שחור לגמרי, ארוך ודק. הדיה בעלת עיניים ומקור שחורים וראש לבן ועגלגל.

היא חיה בביצות ויערות מדרום ארצות הברית עד לפרו וצפון ארגנטינה. היא חיה ביחידות או בזוגות ומקננת על העצים הגבוהים.

הטרף העיקרי של דיה זו מורכב מזוחלים כמו לטאות ונחשים קטנים אותם ומגוונת בדו-חיים, חרקים גדולים, ביצים ועופות קטנים. יונקים נדירים יותר בתפריט וכוללים בעיקר עטלפים. לעיתים תאכל גם פירות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:דאות
קטגוריה:עופות יחידים בסוגם
קטגוריה:הונדורס: עופות
קטגוריה:אקוודור: עופות
קטגוריה:בליז: עופות
קטגוריה:בעלי חיים שתוארו ב-1758
קטגוריה:עופות יער האמזונאס
יחסי איחוד האמירויות הערביות – מצרים

**יחסי איחוד האמירויות הערביות–מצרים** (בערבית: **العلاقات الإماراتية المصرية**) הם היחסים הבילטרליים בין **[[מצרים|רפובליקת מצרים הערבית]]** ובין **[[איחוד האמירויות הערביות]]**.

## רקע
היחסים הדיפלומטים בין המדינות כוננו עם קבלת העצמאות של איחוד האמירויות הערביות מבריטניה ב-1971, למצרים שגרירות באבו דאבי וקונסוליה בעיר דובאי, לאמירויות שגרירות בקהיר. לשתי המדינות קשרים פוליטיים וכלכלים וסחר פנימי של יבוא ויצוא כאשר מצרים מיצאת לאמרויות חומרים לתעשייה כבדה ומינרלים והאמרויות מיצאת למצרים מזון.
לאחר ההפיכה במצרים בשנת 2013 התחזקו היחסים בין המדינות ונשיא האמירויות ח'ליפה בן זאיד אאל נהיאן הורה להעביר למצרים כ-1,000,000 טונות של חיטה.

## ראו גם
* יחסי ישראל–מצרים
* יחסי איחוד האמירויות הערביות–ישראל

קטגוריה:ערכים ללא קטגוריות פיזיות - יחסי חוץ
דיה דקת-מקור

**דיה דקת-מקור** (שם מדעי: *Helicolestes hamatus*) הוא מין יחיד של עוף דורס ממשפחת הנציים הקרוב לדיה.

דיה זו היא קרובתה של דיית החלזונות מאמריקה הדרומית ודרום אמריקה הצפונית והיא חיה באמריקה הדרומית עד למזרח פנמה, בעיקר ביערות גשם ובביצות מיוערות. היא דומה לזכרי דיית החלזונות וכמוהם בעלת נוצות שחורות עם מקור מעוקל בעל קרס בדומה לדיית החלזונות.

הדיה חיה בקרבתה לאזורי מים מתוקים והיא עפה בקרבתם ושולה מהם סרטנים, וחלזונות שונים, בעיקר מהסוג תפוחון. מקורה מותאם לשליפת חלזונות אלה מקונכיותיהם.

## קישורים חיצוניים

## הערות שוליים

קטגוריה:בעלי חיים שתוארו ב-1821
קטגוריה:טקסונים שתוארו בידי קונרד יאקוב טמינק
קטגוריה:דיות
קטגוריה:בעלי חיים בביצות מנגרובים
קטגוריה:עופות יחידים בסוגם
קטגוריה:ברזיל: עופות
קטגוריה:עופות יער האמזונאס
לורנס קסדן

**לורנס אדוארד קסדן** (באנגלית: **Lawrence Edward Kasdan**; נולד ב-14 בינואר 1949) הוא תסריטאי, במאי ומפיק סרטים אמריקאי-יהודי. קסדן היה מעורב בהפקתם של סרטים בסדרת "מלחמת הכוכבים" והיה מועמד לפרס אוסקר על עבודתו על הסרטים "החברים של אלכס", "תייר מזדמן" ועל הסרט "גרנד קניון" שגם זכה בפרס דב הזהב בפסטיבל ברלין.

## ביוגרפיה
קסדן נולד במיאמי למשפחה יהודית וגדל במדינת וירג'יניה המערבית. הוא למד חינוך באוניברסיטת מישיגן ולאחר שלא הצליח להשיג משרת הוראה החל לעסוק בפרסום ובמקביל כתב תסריטים. ב-1976 מכר קסדן את התסריט לסרט "שומר הראש" לחברת האחים וורנר. דיאנה רוס וסטיב מקווין היו אמורים לככב בתפקידים הראשיים אך הפקת הסרט התעכבה והסרט יצא לבסוף לאקרנים ב-1992 עם ויטני יוסטון וקווין קוסטנר בתפקידים הראשיים.

קסדן כתב את התסריט של הסרט "Continental Divide" שהופק ב-1981 על ידי חברת אמבלין אינטרטיינמנט בבעלותו של סטיבן ספילברג. לאחר מכן התבקש קסדן על ידי ג'ורג' לוקאס לסייע בפיתוח התסריט של הסרט "שודדי התיבה האבודה" שהיה הראשון בסדרת סרטי אינדיאנה ג'ונס. קסדן המשיך לשתף פעולה עם לוקאס בעבודתם על הסרטים "האימפריה מכה שנית" ו"שובו של הג'דיי" בסדרת סרטי "מלחמת הכוכבים". בשנות ה-80 החל קסדן לעסוק גם בבימוי ובהפקת סרטים. סרטו הראשון כבמאי היה הסרט "כחום הגוף", עבורו גם כתב את התסריט. כמו כן כתב קסדן את התסריט וביים את הסרט "החברים של אלכס" שהיה מועמד לשלושה פרסי אוסקר, בהם פרס אוסקר לתסריט ולסרט הטובים ביותר. קסדן היה מועמד לאוסקר גם על עבודתו על הסרט "תייר מזדמן" (שזיכה את ג'ינה דייוויס בפרס אוסקר לשחקנית המשנה הטובה ביותר) ו"גרנד קניון" (שזכה בפרס דב הזהב בפסטיבל ברלין). כמו כן קסדן כתב, ביים והפיק את המערבונים "סילברדו" ו"ואייט ארפ". קסדן חזר לעבוד על סדרת סרטי "מלחמת הכוכבים" כאשר השתתף בכתיבת התסריט לסרט השביעי בסדרה, שיצא לאקרנים ב-2015. כמו כן השתתף בכתיבת התסריט לסרט "סולו: סיפור מלחמת הכוכבים". בנובמבר 2015 אמר קסדן כי איננו מתכוון להיות עוד מעורב בסדרת סרטי "מלחמת הכוכבים" ולא השתתף בהפקת "אחרוני הג'דיי". במאי 2018 פורסם כי במסגרת הפקה של אולפני אמזון, קסדן יכתוב ויביים סרט המבוסס על חייה של מלכת היופי והפעילה החברתית נגד זכויות הלהט"ב אניטה בראיינט. ב-2022 עלתה בדיסני+ הסדרה הדוקומנטרית "אור & קסם" בבימויו של קסדן. הסדרה מספרת את ההיסטוריה של חברת האפקטים החזותיים לסרטי קולנוע Industrial Light & Magic (ILM).

קסדן גם שיחק במספר תפקידים קטנים בסרטים. למשל, הוא גילם את הבמאי של דמותו של סטיב מרטין בסרט "גרנד קניון" ואת הפסיכיאטר של דמותו של ג'ק ניקולסון בסרט "הכי טוב שיש".

קסדן נשוי למג, תסריטאית ואב לשני בנים, ג'ייק וג'ונתן שהם גם כן תסריטאים ובמאים. קסדן שיתף פעולה עם בני משפחתו בעבודתו. ב-2016, בפסטיבל הסרטים היהודי של אטלנטה, הוענק לקסדן פרס מיוחד על תרומתו לקולנוע.

## פילמוגרפיה נבחרת

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:במאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:בוגרי אוניברסיטת מישיגן
קטגוריה:אמריקאים שנולדו ב-1949
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
אלכסנדר דאף, דוכס פייף הראשון

**אלכסנדר דאף, דוכס פייף הראשון** (באנגלית: **Alexander Duff, 1st Duke of Fife**, 10 בנובמבר 1849 – 29 בינואר 1912), היה דוכס פייף וחתנו של אדוארד השביעי, מלך הממלכה המאוחדת - בעלה של לואיז, הנסיכה המלכותית.

## ביוגרפיה
אלכסנדר נולד באדינבורו, סקוטלנד ב-10 בנובמבר 1849, לג'יימס דאף, אשר היה נכדו של אלכסנדר דאף, רוזן פייף השלישי, ולאגנס היי, בתם של ויליאם היי, רוזן ארול השמונה עשר ואליזבת פיצקלרנס, אשר הייתה בתו הבלתי חוקית של ויליאם הרביעי, מלך הממלכה המאוחדת. בשנת 1857 מת דודו של אביו ג'יימס דאף, רוזן פייף הרביעי, ואביו ירש את נחלותיו ותאריו, ואילו אלכסנדר קיבל את התואר "וייקונט מקדאף".

בשנת 1874 נבחר אלכסנדר לחבר הפרלמנט הבריטי, ובשנת 1879 מת אביו ג'יימס דאף, רוזן פייף החמישי, ואלכסנדר הפך ל"רוזן פייף השישי" כחלק מהאצולה של אירלנד (ול"ברון סקין" כחלק מהאצולה של הממלכה המאוחדת - מה שהקנה לו מקום בבית הלורדים). בין השנים 1880–1881 כיהן אלכסנדר כקפטן החיל הנכבד של זרועות בממשלתו של ויליאם גלאדסטון, ובשנת 1882 נשלח במשימה דיפלומטית מיוחדת לממלכת סקסוניה. כמו כן הוא שימש כלורד לוטננט של מוריי בין השנים 1872–1902, וכלורד לוטננט של מחוז לונדון מפברואר 1900 עד מותו בשנת 1912. בשנת 1885 יצרה המלכה ויקטוריה את רוזנות פייף באצולה של בריטניה. כמו כן הוא השתתף בהקמת חברת הצ'ארטר בדרום אפריקה, ושימש כסגן נשיא שלה עד לפשיטת ג'יימסון בשנת 1896.

ב-27 ביולי 1889 התחתן אלכסנדר עם לואיז, הנסיכה המלכותית, בתם של אלברט אדוארד, נסיך ויילס ואלכסנדרה, נסיכת דנמרק, ונכדתה של המלכה ויקטוריה, ולכבוד נישואיו קיבל את התואר דוכס פייף. לבני הזוג נולדו 3 ילדים, ובשנת 1900 לאחר שהתברר שאין להם בנים, חתמה המלכה ויקטוריה על מסמך שאישר את העברת התארים לבנותיהם.

בשנת 1901 מתה סבתה המלכה ויקטוריה, ואביה עלה לשלטון במקומה כאדוארד השביעי, מלך הממלכה המאוחדת, וב-9 בנובמבר 1905 העניק לה אביה את התואר הנסיכה המלכותית. בדצמבר 1911 בעת הפלגת המשפחה למצרים, נטרפה ספינתם בים מול חופי מרוקו, ולמרות שבני המשפחה נחלצו ללא פגע, חלה אלכסנדר בדלקת אדר החזה, ובינואר 1912 הוא מת באסוואן שבמצרים, ובתו הנסיכה אלכסנדרה, דוכסית פייף השנייה ירשה את תאריו.

## משפחתו
ב-27 ביולי 1889 התחתן אלכסנדר עם לואיז, הנסיכה המלכותית, בתם של אדוארד השביעי, מלך הממלכה המאוחדת ואלכסנדרה, נסיכת דנמרק, ממנה נולדו לו 3 ילדים:
* אלסטר דאף, מרקיז מקדאף (1890)
* הנסיכה אלכסנדרה, דוכסית פייף השנייה (1891–1959), התחתנה עם ארתור, נסיך קונוט
* הנסיכה מוד, רוזנת סאות'סק (1893–1945), התחתנה עם צ'ארלס קרנגי, רוזן סאות'סק האחד עשר

## אילן יוחסין

## קישורים חיצוניים

* 

קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מסדר הבירית: אבירים וגבירות
קטגוריה:אבירים וגבירות של מסדר הדרדר
קטגוריה:מסדר ג'ון הקדוש
קטגוריה:חברי הפרלמנט של הממלכה המאוחדת (1874–1880)
קטגוריה:חברי המועצה המלכותית
קטגוריה:בריטים שנולדו ב-1849
קטגוריה:בריטים שנפטרו ב-1912
MVPD

**MVPD** (ראשי תיבות של: **Multichannel Video Programming Distributor**) הוא סַפָּק שירות , המספק שירותים של טלוויזיה רב-ערוצית. בהתייחס לארצות הברית, מסופקים שירותים אלו לרוב, בתמורה לתשלום דמי מנוי מצד מקבל שירותים אלו. מפעילי שירותים אלו כוללים ספקי שידורים ישירים, המשתמשים בטכנולוגיית "טלוויזיה בלוויין", מערכות טלוויזיה בכבלים, מגוון ספקי שירותי וידאו קוויים (ביניהם נכללים: "Verizon Fios", כמו גם "AT&T U-verse"), וחברות טלוויזיה מקומיות, המספקות שירותי טלוויזיה באזור גאוגרפי מסוים, באמצעות שימוש בפרוטוקולי אינטרנט שונים.

קטגוריה:טלוויזיה: טכנולוגיה
טלוויזיה בלוויין

[ממוזער|שמאל|[צלחת לוויין ביתית של חברת Direct TV האמריקאית.בתמונה ניתן לראות את ה"צלחת", המהווה למעשה אנטנה פרבולית, וההתקן המחובר אליה- מגבר LNB]]
[ממוזער|שמאל|שידור של טלוויזיה לווינית, מתחיל מאנטנה לוויינית בתחנת השידור, ממנה [גלי רדיו|גלי הרדיו משודרים ללוויין תקשורת, ומהלווין הגלים משודרים שוב לכיוון אנטנה לוויינית המחוברת לממיר אצל הצופים]]
**טלוויזיה בלוויין** הוא שירות אשר מספק שידורי טלוויזיה לצופיו באמצעות לווייני תקשורת הסובבים את כדור הארץ. השידורים מועברים באופן ישיר למיקומו הגאוגרפי של הצופה על פני כדור הארץ. אותות השידור המשודרים מהלוויינים נקלטים באמצעות שני התקנים חיצוניים, המותקנים לרוב על גג ביתו של המשתמש: צלחת לוויין, שהיא למעשה אנטנה פרבולית, יחד עם מגבר LNB. דוגמה לשירות כזה בישראל הוא "Yes הטלוויזיה בלוויין".

## ראו גם
* טלוויזיה בכבלים
* רשימה של ספקי שירותים של שידורים ישירים, במדינות שונות, באמצעות טכנולוגיית "טלוויזיה בלוויין" (באנגלית)

## קישורים חיצוניים

קטגוריה:טלוויזיה: טכנולוגיה